Organizuojant ir koordinuojant savanorišką profilaktinį tyrimą ugdymo įstaigose, jei yra priimamas sprendimas pereiti prie kontaktinio (mišraus) ugdymo, Visuomenės sveikatos biuro specialistams, koordinuojantiems tyrimų paėmimą ugdymo įstaigoje, taip pat koordinuojant darbą mobiliuosiuose patikros punktuose bus reikalinga prieiga prie Karštosios koronaviruso linijos 1808 informacinių sistemų ir tyrimų registravimo formų. Jei Jūsų Biuras pradeda vykdyti šias koronaviruso profilaktikos priemones ir neturi tokios prieigos, Jums būtina susisiekti su **VšĮ Kauno miesto greitosios medicinos pagalbos stotimi (VšĮ Kauno GMP)** dėl prieigų suteikimo:

1. Kreiptis į VšĮ Kauno miesto greitosios medicinos pagalbos stotį (VšĮ Kauno GMPS), organizuojančią Karštąją koronaviruso liniją 1808;
2. Atsiųsti VESOC sprendimą ar įsakymą, kuriuo Jūsų įstaigai pavedama organizuoti ir koordinuoti profilaktinį tyrimą ugdymo įstaigoje;
3. Pateikti prašymą, adresuotą VšĮ Kauno GMPS, dėl prieigos vartotojams prie MyHybrid sistemos suteikimo;
4. Kartu su prašymu turi būti pateikta tik užpildyta *Bendradarbiavimo ir prieigos prie duomenų sistemų sutartis*, kuri išsiunčiama VšĮ Kauno GMP. VšĮ Kauno GMP, pasirašę sutartį, grąžina ją kitai šaliai pasirašymui. Sutarties pasirašymas iš VšĮ Kauno GMP pusės vyksta elektroniniu būdu.
5. Pasirašius sutartį elektroniniu paštu pateikiama užpildyta darbuotojų, kuriems prašoma suteikti prieigą, lentelė su kuria privalomai pateikiami skenuoti kiekvieno darbuotojo, esančio lentelėje, pasirašyti konfidencialumo pasižadėjimai

Prašymas ir papildomi dokumentai siunčiami el. paštu kaunogmp@greitojipagalba.lt

Jei Jūsų Biuras jau anksčiau dirbo ir koordinavo mobiliųjų patikros punktų darbą ir darbuotojams jau buvo suteiktos prieigos prie MyHybrid sistemos, turite pateikti informaciją apie naujus darbuotojus, kuriems papildomai prašoma suteikti prieigą prie sistemos pagal aukščiau minėtos lentelės duomenis ir šių darbuotojų pasirašytus konfidencialumo pasižadėjimus.